open-index/open-wikipedia-markdown huggingface dataset:
Bert Kalmar

**Bert Kalmar** (New York, 10. februar 1884 - Los Angeles, 18. septembar 1947) je bio američki kompozitor jevrejskog porijekla, poznat kao autor brojnih popularnih pjesama iz Tin Pan Alley ere. Kao dječak je pobjegao iz kuće i nije imao nikakvo obrazovanje, te se pridružio grupi vodviljskih zabavljača. Njegovu karijeru na pozornici je prekinula nesreća, zbog koje se posvetio pisanju pjesama pri čemu se udružio sa Harryjem Rubyjem koji će postati njegov stalni partner. Zajedno su napisali velikih broj hitova 1920-ih kao što su *[[Who's Sorry Now]]*, *[[I Wanna Be Loved by You]]* i *[[Three Little Words (pjesma)|Three Little Words]]*. Kalmar i Ruby su također pisali muziku za brodvejske predstave, a potom postali i suradnici braće Marx, uključujući rad na scenariju za film *[[Duck Soup (1933 film)|Pačja juha]]*. 

Tri godine nakon smrti Bert Kalmar je postao protagonist biografskog filma Three Little Words gdje je njegov lik tumačio Fred Astaire.

## Vanjske veze
* 
* Bert Kalmar at the Internet Broadway Database
Harry Ruby

**Harry Ruby** (New York, 27. januar 1895 - Woodland Hills, 23. februar 1974) bio je američki kompozitor i tekstopisac jevrejskog porijekla, poznat kao autor niza hitova Tin Pan Alley ere. U mladosti se bez uspjeha pokušao baviti bejzbolom, te je stoga započeo karijeru pijanista u vodviljima. Tamo se upoznao sa zabavljačem Bertom Kalmarom sa kojim je otpočeo dugu i plodnu suradnju. Između ostalih su napisali klasične hitove kao* [[Who's Sorry Now]]*, *[[I Wanna Be Loved By You]]* i *[[Three Little Words (pjesma)|Three Little Words]]*. Osim za brodvejske predstave su pisali muziku i za braću Marx koja su ih odvela u Hollywood.

Godine 1950. je o Kalmaru i njemu snimljen biografski film* [[Three Little Words (film)|Three Little Words]]* gdje je Rubyja tumačio Red Skelton. Ruby je tokom snimanja služio kao konzultant i igrao cameo ulogu bejzbol trenera.

## Literatura

*
Turner Layton

**Turner Layton** (Washington, D.C., 2. jul 1894 – London, 6. februar 1978), rođen kao **John Turner Layton, Jr.**, bio je američki pjevač, pijanist i tekstopisac. Odrastao u svećeničkoj porodici, školovao se za zubara i došao u New York i upoznao Henryja Creamera sa kojim je poslije komponirao niz popularnih pjesama svog vremena. Među njima se najviše ističe rana jazz pjesma *[[After You've Gone (pjesma)|After You've Gone]]* iz 1918. i *[[Way Down Yonder in New Orleans]]* iz 1922. Layton i Creamer su činili jedan od najpopularnijih zabavljačkih tandema na Broadwayu ranih 1920-ih, ali se Layton na kraju preselio u Britaniju gdje se umirovio 1946. i ostao do smrti. 

## Vanjske veze
*Biografija na AllMusic
NGC 869

**NGC 869** je otvoreni skup u zviježđu Perzeja, udaljen oko 6800 ly. Starost skupa se procjenjuje na oko 19 milijuna godina . Skup je zapadniji u Dvostrukom skupu, kojeg čini zajedno sa skupom NGC 884. 

Oba skupa se fizički nalaze u asocijaciji Perzej OB1, a međusobno su udaljeni “samo” nekoliko stotina svjetlosnih godina.

Skupove je prvi opisao Hiparh, no s obzirom na to da se lako vide golim okom, zasigurno su poznati od pamtivijeka.

## Astronomska promatranja
Vidi Ha i Xi.

## Vanjske veze

*  NGC 869 at SEDS 
*  NGC 869 at Silicon Owl
*  NGC 869 at Messier45

## Reference
Henry Creamer

**Henry Creamer** (Richmond, 21. jun 1879 - New York, 14. oktobar 1930) je bio američki tekstopisac, poznat po nizu hitova iz Tin Pan Alley ere. Zajedno sa Jamesom Reeseom Europeom je osnovao Clef Club, udruženje crnih muzičara u Harlemu. Imao je plodnu suradnju sa kompozitorom Turnerom Laytonom, sa kojim je napisao hitove *[[After You've Gone (pjesma)|After You've Gone]]* i *[[Way Down Yonder in New Orleans]]*.

## Vanjske veze
* Henry Creamer, Excellent Lyricist
After You've Gone (pjesma)

***After You've Gone*** je popularna američka jazz pjesma iz 1918. čiju je muziku napisao Turner Layton, a tekst napisao Henry Creamer. Prvu verziju je na gramofonsku ploču za *[[Victor Records]]* 22. jula 1918. snimila Marion Harris. Kasnije je napravljeno niz verzije, od kojih je možda najpoznatija ona koju je 1927. snimila Sophie Tucker. Među muzičarima koji su je izvodili su bili Louis Armstrong, Judy Garland, Ella Fitzgerald, Al Jolson, Frank Sinatra, Bessie Smith te Kirsten Dunst kao dio soundtracka za svoj film *[[The Cat's Meow]]* iz 2001. godine. Mlađim generacijama je najpoznatija po verziji engleskog pjevača Jamieja Culluma koja je poslužila kao uvodna tema za istoimeni BBC-jev sitkom iz 2007. godine.

## Vanjske veze
* The lyrics of the song on Wikisource
* "After You've Gone by Marion Harris, the original 1918 version at the Internet Archive
* "After You've Gone" by Jelly Roll Morton at the Internet Archive
* "After You've Gone" by Roy Eldridge Orchestra (1937) at the Internet Archive
NGC 891

**NGC 891** je spiralna galaktika u zviježđu Andromeda. Nalazi se oko 30 milijuna svjetlosnih godina od nas. Galaksiju je otkrio William Herschell u kolovozu 1783. godine. NGC 891 je član NGC 1023 grupe galaksija u Lokalnom Superjatu. U središtu galaktike nalazi se jezgra od molekularnog vodika. Galaksija se od nas udaljava brzinom od 528 km/s.

## Amaterska promatranja
Galaksija je relativno tamna u manjim astronomskim teleskopima. Veoma je osjetljiva na prozirnost i količinu svjetlosnog zagađenja. U 20 cm teleskopu galaktika se može vidjeti kao tamna traka svjetla. Veći, 30 cm teleskop, na povećanjima iznad 100 puta pokazuje jasno prugu prašine koja dijeli galaksiju na dva dijela. Stariji izvori navode da je prividni sjaj galaktika + 9.90 magnituda, ali noviji izvori stavljaju sjaj na + 10.80 magnituda.
Marion Harris

**Marion Harris** (4. april 1896 – April 23, 1944) bila je američka pjevačica zabavne muzike, koja je vrhunac popularnosti uživala 1920-ih. Poznata je kao prva važnija bijela pjevačica koja je izvodila jazz i blues pjesme.

## Izvori

## Vanjske veze
* Marion Harris at The Jazz Age
* Marion Harris at Red Hot Jazz 
* 
* Collected Works at Internet Archive
*
Earl Carroll

**Earl Carroll** (16. septembar 1893 - 17. jun 1948) bio je američki kompozitor, tekstopisac, kazališni režiser i producent, poznat kao jedna od najuspješnijih i najuticajnijih ličnosti Broadwaya 1920-ih. Godine 1922. je na Broadwayu sagradio kazalište Earl Caroll Theatre gdje je postavljao svoje muzičke revije. Od njih je najpoznatija bila *Earl Carroll Vanities*. Carroll, za razliku od svojih poznatih konkurenata Georgea Whitea i Florenza Ziegfelda, nije uspio kod sebe dovući prvu ligu brodvejskih muzičkih i drugih talenata, pa je to nastojao nadoknaditi besramnim korištenjem seksa i golotinje, odnosno oskudno odjevenih plesačica u svojim predstavama.

Godine 1926. je Carroll organizirao veliku zabavu u počast Harryja Kendalla Thawa, zloglasnog osuđenog ubice i nekadašnjeg pripadnika njujorškog otmjenog društva koji je nastojao financirati njegove predstave. Jedna od glavnih atrakcija je bila velika kada u kojoj je plivala gola djevojka, te bila do vrha ispunjena alkoholnim pićima. Jedan od gostiju na zabavi je bio i Philip Payne, novinar New York Mirrora, koji je ta zbivanja detaljno opisao u novinskom članku. To je izazvalo ne samo skandal, nego i privuklo pažnju federalnih vlasti, s obzirom da je točenje alkohola pod režimom Prohibicije bilo zabranjeno. Carroll, koji je bez uspjeha, pokušao opovrgnuti navode članka osuđen je zbog krivokletstva i proveo je nekoliko mjeseci u federalnom zatvoru.

Taj incident, koji je u mnogo čemu simbolizirao hedonizam i raskalašenost Doba jazza u tadašnjoj Americi, nije imao toliko značajan uticaj na Carrollovu karijeru, s obzirom da su se revije nastavile održavati, a Carroll je svoje kazalište srušio da bi 1931. sagradio još raskošnije. Efekti Velike depresije su se, međutim, odrazili i na njegovo poslovanje, te je već sljedeće godine bio prisiljen kazalište prodati Ziegfeldu. Carroll se preselio u Los Angeles gdje je na Sunset Boulevardu 1938. sagradio novi, još raskošniji Earl Carroll Theatre, koji danas predstavlja jednu od gradskih znamenitosti. Kao jedna od glavnih zvijezda novog kazališta se istakla pjevačica Beryl Wallace, koja mu je postala djevojkom.

Carroll i Wallace su zajedno poginuli 17. juna 1948. kada se avion DC-6 kojim su putovali iz San Diega u New York, srušio u Pensilvaniji.

## Vanjske veze
* 
* 
*
NGC 916

**NGC 916** je galaksija u zviježđu Ovan. Otkrio ju je njemački astronom Albert Marth, 5. rujna 1864. godine.

## Reference

## Vanjske veze
*
Charleston (pjesma)

***The Charleston*** je naziv za američku jazz pjesmu iz 1923. godine čiju je muziku komponirao James P. Johnson, a tekst napisao Cecil Mack. Johnson je inspiraciju za muziku pronašao u pjesmama lučkih radnika u Južnoj Karolini. Prvi put ju je iste godine izvela Elizabeth Welch u okviru brodvejske crnačke muzičke revije *Runnin' Wild*. Plesni pokreti koje je tada koristila su kasnije postali temeljem nove plesne tehnike koja je po pjesmi dobila ime charleston i brzo stekla popularnost širom svijeta. Sama je pjesma kasnije bila obrađivana mnogo puta, ali uglavnom kao instrumental. Danas se smatra jednom od najpoznatijih i najprepoznatljivijih kompozicija 1920-ih, odnosno elemenata popularne kulture tog vremena.
NGC 952

**NGC 952** je jedan do danas nepotvrđeni objekt u zviježđu Trokutu. Sva promatranja poslije nisu na tom položaju uočila nikakav objekt.

## Reference

## Vanjske veze
* 
* (engleski) NASA/IPAC Extragalactic Database
Charleston (ples)

**Charleston** je vrsta plesa koja se 1923. pojavila u SAD da bi do kraja decenije postala globalno popularni fenomen. Ime je dobila po istoimenoj pjesmi, prvi put izvedenoj od strane Elizabeth Welch u brodvejskoj muzičkoj reviji *Runnin' Wild*. Plesni pokreti koje je Welch koristila tokom izvedbe su kopirani od strane mladih žena koje su izlazile u njujorške noćne klubove, a kasnije su se proširili po ostatku SAD. Za Charleston je bilo karakteristično da je bio zahvalan za plesnu improvizaciju, odnosno za plesače koji nisu raspolagali velikim plesnim vještinama. Njegovoj popularnosti je doprinijela i Prohibicija, odnosno ilegalne točionice alkoholnih pića; u njima su žene često plesale same ili u ženskom društvu, čime su izražavale svoj prezir ne samo prema nepopularnom zakonu nego i dotadašnjim društvenim konvencijama. Žene koje su plesale charleston su zbog brzih pokreta rukama i nogama neke od tadašnjih promatrača podsjećale na ptice koje mašu () krilima, pa su stekle nadimak *[[flapper]]* ("mahalica"), što je postalo ime vezano uz cijelu žensku supkulturu. Slično kao i jazz, charleston se proširio po svijetu kao svojevrsni simbol novog, "modernog" vremena. Kritičari su u njemu vidili oličenje raskalašenosti i nemorala, a takvi se stavovi ponekad mogu pronaći i kroz kasnijih generacija, koji u charlestonu vide oličenje hedonizma i dekadencije karakteristične za Burne dvadesete. Charleston je kasnije evoluirao u plesni stil koji je danas poznat kao Lindy Hop.

## Izvori
Charleston se često pojavljuje kao detalj u filmovima sa radnjom smještenom u 1920-e. Neki od najpoznatijih primjera uključuju Caprin božićni klasik *[[It's A Wonderful Life|Divan je život]]* u scenama koje prikazuju mladost protagonista, te *[[The Cat's Meow]]* Petera Bogdanovicha gdje se protagonisti zabavljaju plešući charleston na jahti.

U jugoslavenskoj kinematografiji je charleston kao motiv 1962. koristila Soja Jovanović u filmu *[[Dr (1962 film)|Dr]]*, davši scenama plesa erotske konotacije prilično neuobičajene za jugoslavensku kinematografiju onog vremena. Novije i poznatije ostvarenje koje koristi charleston je srpski film *[[Čarlston za Ognjenku]]* iz 2008. godine.

## Vanjske veze
Charlotte's Web (film, 1973)

***Charlotte's Web*** (*Charlotteina mreža*) je američki animirani film iz 1973. godine. Temelji se na istoimenoj knjizi za djecu E. B. Whitea.

Godine 2003. je snimljen animirani nastavak *[[Charlotte's Web 2: Wilbur's Great Adventure]]*, a 2006. i igrani remake pod naslovom *[[Charlotte's Web (2006 film)|Charlotte's Web]]*.

## Radnja

Nekoliko prašćića je rođeno na farmi Arableovih. Jedan je tako sićušan da ga se John Arable odluči "riješiti". Međutim, njegova kćer Fern, čim dozna za njegovu sudbinu, odluči da ga spasi i kaže ocu da je aspurdno ubiti ga zato jer je manji od ostali. Odluči ga njegovati i daje mu ime Wilbur. Nakon samo šest mjeseci, John kaže Fern da je vrijeme da ga se proda (isto kao što je njegovih 10 braće i sestara bilo prodano). Ona se oprosti od Wilbura koji je prodan njenom ujaku Homeru Zuckermanu. Kada se Wilbur želi poigrati sa janjetom, njegov otac (ovan) kaže da se ovce ne igraju sa svinjama jer je samo pitanje dana kada će biti pretvorene u slaninu i šunku. Wilbur počinje plakati i kaže da ne ćeli umrijeti, ali mu glas odozgo kaže da se "razvedri". Sljedeći dan pjeva pjesmu o "razvedravanju" i otkriva da je paučica po imenu Charlotte. Spasi ga tako što piše poruke u svojoj mreži. Na kraju umire, te iako 511 od njene djece napuste farmu (imala ih je 514), troje ostaju. Iako ih Wilbur voli, nikada neće zamijeniti sjećanje na Charlotte.

## Glasovi
* Herb Vigran kao Lurvy
* Don Messick kao Jeffrey
* Henry Gibson kao Wilbur
* Paul Lynde kao Templeton
* Rex Allen kao Narator
* Martha Scott kao Mrs. Arable
* Bob Holt kao Homer Zuckerman
* Pamelyn Ferdin kao Fern Arable
* John Stephenson kao John Arable
* William B. White kao Henry Fussy
* Agnes Moorehead kao Guska
* Danny Bonaduce kao Avery Arable
* Dave Madden kao Ovan i ostali
* Debbie Reynolds kao Charlotte
* Joan Gerber kao Edith Zuckerman i Mrs. Fussy

## Vanjske veze
* 
* 
*
Yes! We Have No Bananas

***Yes! We Have No Bananas*** je popularna američka humoristička (*[[Novetly song|novelty]]*) pjesma koju su 1923. napisali Frank Silver i Irving Cohn. Njen naslov na engleskom doslovno znači "Da! Nemamo banane", i tradicionalno se smatra da je kao inspiracija za nju poslužila nestašica banana na njujorškom tržištu izazvana bolešću koja je te godine napala stabla banana u Brazilu; sam naslov je, prema lokalnoj predaji, na Long Islandu Jimmy Costas, grčki trgovac na tamošnjoj tržnici koji je svoje navodno nepoznavanje engleskog koristio kako bi zbunio mušterije.

Prvi put je izvedena u brodvejskoj reviji *Make It Snappy* od strane Eddieja Cantora i odmah je postala veliki hit. Kasnije su je obradili Benny Goodman i Spike Jones. Ipak, najveću je popularnost stekla u Velikoj Britaniji za vrijeme drugog svjetskog rata nakon što je vlada zabranila uvoz banana proglasivši je nepotrebnim luksuzom za stanovništvo u tim teškim vremenima. Tom se pjesmom na šaljivi i autoironični način stanovništvo nastojalo nositi sa oskudicom i drugim nedaćama u tom vremenu.

Godine 1996. je pjesma poslužila kao inspiracija za BBC-jevu mini-seriju *[[No Bananas (TV serija|No Bananas]]* sa radnjom smještenom u drugi svjetski rat.

## Izvori

* Sheet music
Nobody Knows You When You're Down and Out

"**Nobody Knows You When You're Down and Out**" je blues pjesma koju je 1923. napisao Jimmy Cox. Zamislio ju je kao dio svog vodviljskog repertoara, a tekst predstavlja samosažaljevanje bivšeg milionera kome su nekada svi htjeli biti prijatelji, da bi ga potpuno napustili čim je ostao bez novaca. Originalnu verziju pjesme, napravljenu u jeku raskalašenih Burnih dvadesetih, Cox je izvodio u tragikomičnom tonu. Prva verziju snimljenu na gramofon je izvela Bessie Smith u mnogo ozbiljnijem i tragičnijem tonu. Danas se smatra jednom od najpoznatijih blues pjesama.

## Najpoznatiji izvođači
Ovdje su navedene neke od najpoznatijih verzija pjesme, odnosno izvođača:

Pojavljuje se kao dio soundtracka za video-igru *[[Bioshock 2]]*, izdane 2010.
Jimmy Cox

**Jimmy Cox** (28. jul 1885 - mart 1925) bio je američki kompozitor i vodviljski zabavljač. Najpoznatiji je kao autor pjesme *[[Nobody Knows You When You're Down and Out]]*, koju je 1923. napisao za svoj komičarski nastup. Nakon što ju je 1929. obradila znamenita pjevačica Bessie Smith, postala je jednom od najpoznatijih blues pjesama svih vremena.

## Izvori
*
Rapsodija u plavom

***Rapsodija u plavom*** () je muzička kompozicija za klavir i jazz orkestar koju je 1924. napisao američki kompozitor George Gershwin. Naručio ju je vođa orkestra Paul Whiteman kao dio programa koncerta *An Experiment in Modern Music* (Eksperiment u modernoj muzici) održanog 12. februara 1924. u njujorškoj koncertnoj dvorani Aeolian Hall. Gershwin, koji je inspiraciju za svoje djelo pronašao u vožnji vlakom između Bostona i New Yorka, zamislio ju je kao klasično, odnosno ozbiljno muzičko djelo, ali sa snažnim uticajem jazza, koje je smatrao originalnom, odnosno autentičnom američkom muzikom. Koncert, kome su prisustvovali ugledni kompozitori John Philip Sousa i Sergej Rahmanjinov, doživio je ogroman uspjeh, a najpopularnije od svih djela je bila upravo *Rapsodija u plavom*. Ta se kompozicija smatra djelom zaslužnom što se jazz prvi put počeo transformirati od "ulične" zabavne muzike u "ozbiljnu" muziku, odnosno dio američke visoka kulture.

Rapsodija u plavom je kasnije postala najpopularnije i najprepoznatljivije od svih Gershwinovih djela, koje se ponekad smatralo i svojevrsnom alternativnom himnom SAD ili New Yorka.

## Vanjske veze
* Part 1 of the original acoustic recording of ''Rhapsody in Blue'' performed by George Gershwin and Paul Whiteman in 1924 on Internet Archive
* Part 2 of the original acoustic recording of ''Rhapsody in Blue'' performed by George Gershwin and Paul Whiteman in 1924 on Internet Archive
* Grammy Hall of Fame version of ''Rhapsody in Blue'' performed by George Gershwin and Nathaniel Shilkret in 1927 on Internet Archive
Paul Whiteman

**Paul Samuel Whiteman** (28. mart 1890 - 29. decembar 1967) bio je američki vođa orkestra i kompozitor, poznat prije svega po popularizaciji jazza u SAD 1920-ih.

Whiteman je vodio veliki orkestar, i štampa ga je nazivala "Kraljem jazza". Bio je sklon eksperimentiranju i korištenju raznih stilova muzike, a najpoznatiji od svih tih eksperimenata je bilo spajanje simfonijske klasične muzike i jazza u djelu *[[Rapsodija u plavom]]* koje je za njegov orkestar 1924. napisao George Gershwin. Whiteman je snimio mnoge popularne jazz i blues pjesme svog vremena, ali ga je dolazak swing muzike 1930-ih učinio manje popularnim, te se do 1940-ih povukao iz svijeta muzike.

Whiteman je danas čest izvor rasprava među historičarima i muzikolozima koji se spore oko toga da li ga se treba smatrati "pravim" jazz muzičarom ili ne.

## Vanjske veze

* Paul Whiteman at the Red Hot Jazz website: http://www.redhotjazz.com/whiteman.html
* Paul Whiteman at IMDB: http://www.imdb.com/name/nm0925842/
* *The King of Jazz* (1930) at IMDB: http://www.imdb.com/title/tt0021025/
*
Interpolacija

**Interpolacija** je uopšteno pojam koji se odnosi na postupak umetanja između dve vrednosti.

U numeričkoj analizi se ovaj izraz koristi za postupak kojim se između dve poznate vrednosti neke funkcije umeće neka nova, obično jednostavnija, funkcija tako da ova vrednost ne odstupa od date za više od neke željene granice.

Osnovni problem interpolacije je egzistencija funkcije koja u tačkama xk ima zadate vrednosti fk. Tačke (xk, fk) nazivamo čvorovima interpolacije, a funkciju f interpolacionom funkcijom.

Zbog jednostavnosti polinomske funkcije, pojam *interpolacija* se najčešće odnosi na interpolaciju realne funkcije algebarskim polinomom. Najjednostavniji oblik interpolacionog polinoma je R(x)= ao+ a1x +...+ amxm. Poznati su i Lagranžov interpolacioni polinom, kao i Njutnov interpolacioni polinom.
Irving Caesar

**Irving Caesar** (4. jul 1895 - 18. decembar 1996) bio je američki tekstopisac zabavne muzike, koji se smatra jednim od najplodnijih autora ere Tin Pan Alleya. Rodio se kao Isidor Keiser, sin rumunjsko-jevrejskog imigranta. Brat mu je bio Arthur Caesar, kasnije poznat kao uspješni holivudski scenarist.

Caesar je s radom krajem 1910-ih. Tokom sljedećih nekoliko godina je napisao tekstove za popularne pjesme kao što su *[[Swanee (pjesma)|Swanee]]*,* [[Sometimes I'm Happy]]*, *[[Crazy Rhytm]]* i *[[Tea for Two]]*. Bio je izuzetno plodan autor, koji je napisao preko 1000 tekstova za pjesme u karijeri. Zbog svoje dugovječnosti je doživio potpunu transformaciju američke muzičke industrije. 1950-ih je, prema vlastitim riječima, posvjedočio kako tekstopisci i kompozitori - koji su nekada bila glavna kreativna snaga muzičkih izdavača - dolaze u sasvim drugi plan u odnosu na izvođače, od kojih su mnogi sami pisali svoju muziku. Zbog toga je izjavio da su američku diskografiju preuzeli "maloljetni delinkventi".

## Vanjske veze

* Irving Caesar at the Internet Broadway Database
* "The Friars Club" 
* http://www.irvingcaesar.com/
Lagrangeov polinom

Interpolacija putem **Lagranžovih polinoma** je postupak u kome je za n+1 tačaka uz pomoć Langražovih polinoma potrebno da se nađu nove vrednosti neke nepoznate funkcije ili funkcije čije je izračunavanje preteško (vremenski prenaporno ili čak nemoguće). 

Ideja iza postupka je vrlo slična drugim metodama (Njutnovoj metodi, na primer): Polazeći od poznatih tačaka konstruiše se nova osnova nekog prostora. Onda se data funkcija (odnosno njene poznate vrednosti za date tačke) transformiše u taj novi prostor. Malo neformalnije rečeno, od nje se pravi polinom, a ona služi pre svega kao uzor. Time se dobija nova, približna funkcija (polinom) koji može da se izračuna. 

Osnova za Langražov polinom je:
:l_{i}(x) = \prod_{j=0, j \neq i}^{n} \frac{x-x_{j}}{x_{i}-x_{j}}

Približna funkcija koja aproksimira f(x) je P(x); x_i su tačke za koje su poznate vrednosti date funkcije:

:P(x) = \sum_{i=0}^{n} f(x_{i})l_{i}(x) 

Gledajući l_{i}(x) za i \in \{1,2,3,4,5\}:
:l_0(x)={x - x_1 \over x_0 - x_1}\cdot{x - x_2 \over x_0 - x_2}\cdot{x - x_3 \over x_0 - x_3}\cdot{x - x_4 \over x_0 - x_4}


:l_1(x)={x - x_0 \over x_1 - x_0}\cdot{x - x_2 \over x_1 - x_2}\cdot{x - x_3 \over x_1 - x_3}\cdot{x - x_4 \over x_1 - x_4}


:l_2(x)={x - x_0 \over x_2 - x_0}\cdot{x - x_1 \over x_2 - x_1}\cdot{x - x_3 \over x_2 - x_3}\cdot{x - x_4 \over x_2 - x_4}


:l_3(x)={x - x_0 \over x_3 - x_0}\cdot{x - x_1 \over x_3 - x_1}\cdot{x - x_2 \over x_3 - x_2}\cdot{x - x_4 \over x_3 - x_4}


:l_4(x)={x - x_0 \over x_4 - x_0}\cdot{x - x_1 \over x_4 - x_1}\cdot{x - x_2 \over x_4 - x_2}\cdot{x - x_3 \over x_4 - x_3}


postaje jasnije zašto su takvi polinomi baš izabrani. Na svim mestima x_{j \neq i} polinom ima nulto mesto, a kod x_i ima vrednost 1. Tako je osigurano da će navedeni polinom da prođe tačno kroz date tačke odnosno da će za sve P(x_i) da važi P(x_i) = f(x_i).

## Primer
Poznata je vrednost polinoma u 3 različite tačke :




X
1
2
3



Y
3
-1
1



Ekstrapolacijom se dobija polinom : 

P(x)=3\cdot{x - 2 \over 1 - 2}\cdot{x - 3 \over 1 - 3} + (-1)\cdot{x - 1 \over 2 - 1}\cdot{x - 3 \over 2 - 3} + 1\cdot{x - 1 \over 3 - 1}\cdot{x - 2 \over 3 - 2}
Tarkan

**Tarkan Tevetoulu** (*Tarkan Tevetoğlu*, rođen 17.10. 1972) je nagrađivani turski pevač, tekstopisac i kantautor. Mnogi ga smatraju najboljim pevačem Turske. Poznat je po znimljivim tekstovima i melodijama koje lako osvajaju publiku. Prodaja njegovih albuma procenjena je na oko 20 miliona širom sveta. Tarkan je takođe producent preko svoje kompanije HITT Music, koja je osnovana 1997. Jedan je od retkih evropskih pevača koji su uspeli da se probiju na stranom tržištu a da nisu pevali na engleskom.
Jyväskylä

**Jyväskylä** (čita se **Jiveskile**) je grad i općina u sredini južne Finske od 
134,658 stanovnika.

Jyväskylä je i administrativni centar Regije Centralna Finska.

## Geografija

Jyväskylä leži na sjevernoj obali jezera.Päijänne, južno od Kuopia, 
udaljena 147 km sjeveroistočno od grada Tamperea.

## Historija
Jyväskylä se prvi put spominje 1537. kao selo u feudu Mattila.

Jyväskylä je povelju o statusu grada dobila 1837. od ruskog cara 
Nikole I. Za ruske vlasti se počela profilirati kao centar finske kulture i obrazovanja, pa je 
kasnije nazvana - *Finskom Atenom*.
U njoj su djelovale tri historijske obrazovne ustanove: Tu je 1863. startala s radom prva finska učiteljska škola, koja je 1934. prerasla u pedagoški 
institut, koji je 1966. prerastao u univerzitet. Prva finska srednja škola - Lyceum, startala je s radom 1858., a isto tako i 
prva djevojačka škola, koja je započela s radom 1864.

Od znamenitosti Jyväskylä ima nekoliko zgrada arhitekta Alvara Aalta, uključujući i Muzej Centalne Finske. Atrakcija je i 
Muzej Alvara Aalta.

## Privreda i transport

Jyväskylä je grad industrijski grad u kom se proizvodi celuloza, papir i drugi proizvodi od drva 
(šperploče), pored tog ima i tvornice tekstila, hrane, metalurških proizvoda.i municije.

Jyväskylä je značajno željezničko čvorište, i velika jezerska luka
Grad ima aerodrom (IATA: JYV, ICAO: EFJY) udaljen oko 19 km sjeverno kod Tikkakoskija.

## Gradovi prijatelji

## Reference

## Vanjske veze

* ''Službene stranice grada''
Nagrada Saturn za najbolje DVD izdanje (film)

Slijedi lista dobitnika **[[nagrada Saturn|nagrade Saturn]]** za **najbolje DVD izdanje (film)**:

	
Ova nagrada je utemeljena 2001. godine.
Promjenljiva (programiranje)

U programiranju, varijabla ili promjenljiva (kako se rijeđe naziva) označava imenovanu memorijsku lokaciju koja je podobna za skladištenje određenog podatka. Za razliku od istoimenog pojma u matematici, promjenljiva u programiranju nije apstraktan pojam već u svakom trenutku izvršenja programa sadrži tačno određenu, konkretnu vrijednost koja se u svakom trenutku može zamijeniti drugom.

## Tip promjenljive
U zavisnosti od programskog jezika, promjenljiva može imati svoj tip, odnosno uz nju se može vezivati i informacija o tipu podatka kakvog može čuvati. Viši programski jezici, naročito skriptni, poput PHP-a, Javaskripta, jezika ljuski itd. ne podržavaju tipove promjenljivih, dok većina drugih, poput C-a, C++-a, Jave, Paskala i drugih imaju jasno izražene i ograničene tipove promjenljivih.

Tip promjenljive određuje kakav tip podatka data promjenljiva može sadržati. Većina jezika koji podržavaju tipove podataka razlikuju osnovne (cjelobrojne, realne, kratke, duge, brojčane, slovne itd.) i strukturalne (strukture, klase itd.). Određeni jezici sadrže i dodatne, specijalne, tipove promjenljivih - pokazivače i/ili reference (npr. C poznaje samo pokazivače, C++ i pokazivače i reference, PHP samo reference, dok određeni jezici poput Javaskripta i Jave gledaju na sve promenljive kao na reference).

Među jezicima koji imaju tipove podataka razlikujemo strogo tipizirane i slabo tipizirane. Strogo tipizirani jezici ne dozvoljavaju izraze u kojima se pojavljuju operatori sa operandima nepredviđenog tipa, kao ni pozivanje funkcija sa argumentima nepredviđenog tipa (Paskal). Slabo tipizirani, međutim, dozvoljavaju ovakve izraze, ali samo u situacijama u kojima postoji unapred definisan lanac transformacija kojima se data promjenljiva može transformisati u promjenljivu već predviđenog tipa (C, C++).

## Vanjske veze
* Šta su varijable?
Hijatalna hernija

**Hijatalna kila** ili latinski** hernia hiatalis** je protruzija ili hernijacija gornjeg dela želuca u grudni koš (thorax) kroz dijafragmu (diaphragma).

## Simptomi
Uključuju **gastroezofagelni refluks** (vraćanje želudačnog sadržaja u jednjak), bol, žgaravicu iza grudne kosti i u žličici. Mnogi pacijenti nemaju tegoba.

## Faktori rizika
Sledeći faktori mogu biti odgovorni za nastanak hijatus hernije.
* Povišeni pritisak u trbušnoj duplji uzrokovan jednim od sledećih faktora:
** Dizanje teških tereta ili pregibanje
** Često i snažno kašljanje
** Snažno kihanje
** Trudnoća i porod
** Povraćanje
** napinjanje kod zatvora (konstimpacija)
** Gojaznost (Dodatna težina pritiska trbuh i povećava pritisak)
** Sjedeći položaj kod defekacije defecation (See epidemiology below)
* Nasleđe
* Pušenje
* Stres
* Slabost dijafragme
## Dijagnoza

Dijagnostifikuje se gastroskopijom ili RTG pregledom želuca u Trendelembergovom položaju koji pokaže da li želudac ulazi u grudni koš.

## Tipovi

Imamo dva tipa ovih kila:
* Najčešća (95%) je sliding hiatus hernia (klizeća hijatalna kila) gde se gastroezofagelno ušće pomera zajedno sa želucem.
* Druga vrsta je rolling (kotrljajuća ili paraezofagealna) hijatalna kila gde dio želuca ulazi u grudni koš ali gastroezofagealni prelaz ostaje u trbušnoj duplji. Javlja se u pet posto slučajeva.

Treći tip hijatalne kile se opisuje kao kombinacija prva dva tipa.

## Tretman
U većini slučajeva tretman nije potreban. Međutim, ako je kila velika ili je u pitanju paraezofagelni tip izazvat će tegobe i strikturu jednjaka. Pacijenti treba da podignu uzglavlje i izbegavaju ležanje nakon jela. Redukcija telesne težine može biti od pomoći. H2 blokeri ili inhibitori protonske pumpe smanjuju kiselost želuca i na taj način smanjuju tegobe. 
Kod težih slučajeva preporučuje se hirurški tretman. Hronični refluks može oštetiti sluzokožu jednjaka i dovesti do pojave raka.

 
Hirurška procedura se naziva Nissen-ova fundoplikacija.Deo želuca se omota oko jednjaka i na taj način se sprečava reflux.

Komplikacije su teškoće sa podrigivanjem, disfagija (teže gutanje), retko ahalazija.

## Komplikacije
GERB (Gastroezofagealna refluksna bolest) nastaje zbog vraćanja kiselog sadržaja u jednjak koje je olakšano zbog nižeg pritiska u grudnom košu. Posledice su - žgaravica, esophagitis, Barrett'ov esophagus i rak jednjaka. Posledice nekada mogu biti ozbiljne. Paraezofagelna kila se može ukleštiti i uzrokovati opstrukciju i nekroza zida želuca.

Većina pacenata nema simptome.

## Epidemiologija
Raste sa starosnom dobi. Oko 60% osoba preko 50 godina ima hijatalnu kilu. Od njih, 9% ima simptome.

Prema Dr. Denis Burkitt, "Hijatalna kila ima maksimalnu prevalenciju u SAD-u i zapadnoevropskim zemljama. Bolest je retka u seoskim afričkim društvima. Burkitt smatra da hrana siromašna biljnim vlaknima dovodi do povećanog naprezanja kod defekacije.

## Literatura
Komunkacijski protokol

**Mrežni protokol** je specifikacija za standardizovane pakete podataka koji omogućavaju deljenje informacija među mrežama. Protokol prestavlja skup pravila i konvencija za slanje informacija preko mreže. Protokoli se mogu selektivno dodavata i uklanjati na svim mrežnim interfejsima na serveru. Paketi informacija kreću se uz stek protokola, niz njega, kao i kroz medijume za prenos.

## Definicija mrežnog protokola
Protokol definiše format i redosled poruka koje se razmenjuju između dva ili više komunikacionih entiteta, kao i akcije koje se preduzimaju prilikom predaje ili prijema poruke ili nekog drugog događaja.
Svakom aktivnošću na Internetu koja podrazumeva komunikaciju dva ili više udaljenih entiteta upravlja protokol. Na primer: protokoli u ruterima određuju putanju paketa od njegovog izvora do odredišta, protokol za kontrolu zagušenja saobraćaja u krajnjim sistemima kontroliše brzinu prenosa paketa između pošiljaoca i primaoca itd. Ovladavanje oblašću umrežavanja računara praktično bi se moglo poistovetiti sa razumevanjem svh aspekata mrežnih protokola.
TCP/IP (Transmission Control Protocol/Internet Protocol) je jedan od protokola koje podržava windows operativni sistem, i na koji se oslanja kod prijavljaivanja, kod usluga vezanih za datoteke i štampanje, preslikavanje informacija među kontrolerima domena i kod drugih uobičajnih funkcija.
ATM (Asynchronuous Transer Mode) - asihroni režim prenosa.
IPX/SPX (Internetwork Packet Exchange/Sequenced Packet Exchange) - međumrežna razmjena paketa/sekvencionalna razmjena paketa.
NetBEUI (NetBIOS Enhanced User Interface) - poboljšani NetBios korisnički interfejs.
AppleTalk
DLC (Data Link Control) - kontrola veze za prenos podataka.
IrDA (Infrared Data Association) - udruženje proizvođača opreme za infracrveni prenos podataka.
SNA (Systems Network Architecture) - sistemska mrežna arhitektura.

## Internet protokol stek
* Aplikativni sloj: podržava mrežne aplikacije
FTP, SMTP, STTP
* Transportni sloj: prenos podataka od hosta do hosta
TCP, UDP
* Mrežni sloj - mreža: rutira datagrame od izvora do odredišta
IP protokol
* Sloj linka: prenos podataka između susednih elemenata mreže
PPP, Ethernet
Fizički sloj: prenos bita preko medija

## Povezano
* Internet
* OSI model
* Spisak mrežnih protokola

## Izvori
Umrežavanje računara od vrha ka dnu sa Internetom u fokusu, J.F. Kurose, Keith W. Ross, RAF-CET, 2005
Edifício Altino Arantes

**Zgrada Altino Arantes** (, poznata i kao *Edifício do Banespa* ili *Banespão*) je poslovno-uredski neboder u brazilskom gradu São Paulu. Zgradu je u art déco stilu projekirao Plínio Botelho do Amaral, arhitekt kojem su inspiracija bili Empire State Building i djela F. L. Wrighta. Neboder je građen je od 13. septembra 1939. do 27. juna 1947. i sa 161,22 m visine postao je najviša zgrada u gradu, državi i na kontinentu, nadmašivši zgradu Martinelli (130 m). Trinaest godina kasnije (1960), navedeni trostruki rekord je preuzeo neboder Mirante do Vale (170 m). Altino Arantes ima 36 etaža, 14 liftova i ukupnu površnu od 17.951 m². Interijer mu je obnovljen od 2015. do 2018. godine. Vlasnik nebodera od 2000. je banka Santander koja u njemu drži urede i ekonomski muzej.

## Vanjske veze

* ''Altino Arantes Building'' na Emporisu

|-

|-
Kod

**Kod** u komunikaciji predstavlja niz pravila za pretvaranje jednog oblika informacije (nrp. slovo, binarni zapis, reč, broj) u drugi oblik, ne nužno istog vida. U opštoj komunikaciji, kao i u obradi informacija, **kodiranje** predstavlja radnju prevođenja informacije koju je potrebno preneti u simbole koji se zatim, preko medijuma, prenose do primaoca. **Dekodiranje** je obrnut postupak, i obuhvata pretvaranje datih simbola u oblik informacije razumljiv za primaoca.

Prvi podaci o upotrebi kodova javljaju se još u 13. vijeku. Međutim, svoj tzv.procvat kodovi su doživjeli pojavom telefona i telegrafa. Javljaju se čitave knjige kodova-tajni kodovi. Svoju upotrebu su našli u vojsci, diplomatiji i trgovini. Mornarički kodovi su sadržinski najraznovrsniji, dok su trgovački po obimu i sadržaju najveći. Najpoznatiji kodovi su: Morzeov kod i Međunarodni kod No. 1 i 2.
NGC 965

**NGC 965** je spiralna galaksija u zviježđu Kit. Otkrio ju je američki astronom Ormond Stone 1886. godine.
 
Sovjetski/ruski astrofizičar Vorontsov-Velyaminov B. i Arhipova V. P. su u katalogu "Morphological Catalogue of Galaxies" zapisali da NGC 965 deluje kao da se radi u stvari o dve galaksije koje su u kontaktu i čija struktura je veoma izmenjena zbog toga.

## Reference

## Vanjske veze
*
There'll Be a Hot Time in the Old Town Tonight

**"A Hot Time in the Old Town"**, poznata i po stihu ***There'll Be A Hot Time in the Old Town Tonight*** (grubo prevedeno: "Bit će veselo večeras u starom gradu") je američka ragtime pjesma koju je 1896. komponirao Theodore August Metz a stihove napisao Joe Hayden. Tekst u kome se slavi zajednički život u malim američkim gradovima i zajednicama je pjesmi dao snažni patriotski naboj za vrijeme špansko-američkog rata i veliku popularnost među američkim trupama. Nakon toga se često izvodila, a kasnije je postala popularnom borbenom pjesmom sportskih timova raznih američkih koledža i univerziteta.

## Reference

## Literatura
* Browne, C.A. *The Story of Our National Ballads*. New York: Thomas Y. Crowell Company (1919). 
* Hayden, Joe (w.); Theo A. Metz (m.). "A Hot Time in the Old Town" (sheet music). New York: Willis Woodward & Co. (1896).

## Vanjske veze
* "A Hot Time in the Old Town". The Charles Templeton Digital Sheet Music Collection . Mississippi State University.
* "Hot Time in the Old Town" , Victor Military Band (Victor 18371, 1917)&mdash;Library of Congress ''Performing Arts Encyclopedia''.
* "Hot Time (Cheer, Boys, Cheer!)", University of Wisconsin Marching Band.
* YouTube video of song being performed
NGC 1037

**NGC 1037** je jedan do danas nepotvrđeni objekt u zviježđu Kitu. Sva promatranja poslije nisu na tom položaju uočila nikoji objekt.

## Reference

## Vanjske veze
*
NGC 1042

**NGC 1042** je spiralna galaksija u zviježđu Kita.

## Susjedne galaktike
Galaksija se na nebu vidi u neposrednoj blizini spiralne galaktike NGC 1035, a obje imaju slični crveni pomak. Zbog toga je izgledno da se ove dvije galaktike i fizički nalaze vrlo blizu 

## Vansjke poveznice
* Picture of NGC 1042

## Reference

## Vanjske veze
A Bird in a Gilded Cage

***A Bird in a Gilded Cage*** je američka balada iz 1900. godine za koju je muziku komponirao Harry Von Tilzer, a tekst napisao Arthur J. Lamb. Tekst govori o mladoj i lijepoj ženi koja je nesretna nakon što se udala za starca zbog novca, a ne zbog ljubavi. Von Tilzer je napisao originalni tekst, ali je zamolio Lamba da ga prepravi kako bi bilo jasno da je junakinja pjesme u braku, a ne kurtizana. Kada je Von Tilzer na jednoj zabavi za probu izveo pjesmu na klaviru, vidio je da sve žene u društvu plaču, te je znao "da ima hit". Pjesma je ubrzo uistinu postala najveći hit 1900. godine, te je prodano čak dva miliona partitura u SAD. . Pjesma je Von Tilzeru donijela uspjeh i učinila ga jednim od dominantnih kompozitora SAD na početku 20. vijeka.

## Reference

## Vanjske veze
*  (moderna izvedba)
NGC 1055

**NGC 1055** je spiralna galaksija u zviježđu Kita. Nama je okrenuta rubom. Galaksija ima izraženo središnje zadebljanje kojeg, gledano iz naše perspektive, dijelom skriva široka, čvorasta tamna traka plina i prašine. Spiralni krakovi su izdugnuti iz ravnine diska galaksije, te skrivaju gornju polovicu središnje izbočine.

Ova je galaktika dio binarnog sustava kojeg čini sa svijetlom spiralnom galaksijom M77 (NGC 1068). Ove su dvije galaktike najveće u maloj grupi galaktika koja uključuje i NGC 1073, te 5 drugih nepravilnih galaksija.

Galaksije NGC 1087, NGC 1090, i NGC 1094, iako su blizu na našem nebu, nisu i fizičku blizu ovog skupa, već se nalaze u pozadini.

Na osnovu crvenog pomaka, uz Hubbleovu konstantu od 62&nbsp;km/s po Mpc, gruba provjena udaljenosti NGC 1055 daje 52 milijuna ly, uz promjer od oko 115,800 ly. Udaljenost između NGC 1055 i M77je oko 442,000 ly.

NGC 1055 je snažan infracrveni i radio izvor, posebno na valnim duljinama toplog ugljikova monoksida, što se tumači neobično intenzivnim stvaranjem zvijezda.

Najvjerojatnije imaprijelaznu jezgru , iako postoji i mala šansa da se radi o LINER-u (*Low-ionization nuclear emission-line region*).

## Reference

## Vanjske veze

* http://www.kopernik.org/images/archive/n1055.htm
Arthur J. Lamb

**Arthur J. Lamb** (12. august 1870 &ndash; 10. august 1928) je bio britanski tekstopisac sa prijelaza iz 19. u 20. vijek. Najpoznatiji je po pjesmama "Asleep in the Deep" iz 1897. i "A Bird in a Gilded Cage" iz 1900. Surađivao je sa mnogim poznatim kompozitorima kao što su Albert Von Tilzer, Harry Von Tilzer, Henry W. Petrie i Kerry Mills.

## Izabrana djela
* "Asleep in the Deep" (1897) m. Henry W. Petrie
* "Dreaming of Mother and Home" (1898)
* "At The Bottom of the Deep Blue Sea" (1899) m. Henry W. Petrie
* "A Bird in a Gilded Cage" (1900) m. Harry Von Tilzer
* "The Spider and the Fly" (1900) m. Harry Von Tilzer
* "When Wealth and Poverty Meet" (1900) m. Harry Von Tilzer
* "Out Where The Billows Roll High" (1901)
* "The Banquet in Misery Hall" (1902) m. Harry Von Tilzer
* "Jennie Lee" (1902) m. Harry Von Tilzer
* "The Mansion of Aching Hearts" (1902) m. Harry Von Tilzer
* "A Brand Plucked from the Burning" (1902) m. Kerry Mills
* "I Know She Waits for Me" (1902) m. Kerry Mills
* "Beneath the Palms of Paradise" (1903) m. Harry Von Tilzer
* "Like a Star That Falls From Heaven" (1903) m. Kerry Mills
* "When The Bell in the Lighthouse Rings Ding, Dong" (1905)
* "The Bird On Nellie's Hat" (1905)
* "All She Gets from the Iceman is Ice" (1907)
* "You Splash Me and I'll Splash You" (1907)
* "Any Old Port in a Storm" (1908) m. Kerry Mills
* "If You Were Mine" (1908) m. Kerry Mills
* "You've Got the Wrong Number But the Right Girl" (1911) m. Kerry Mills
* "My Keepsake is a Heartache" (1915) m. Clarence M. Jones
* "Good Luck To The USA" (1917)

## Literatura
* parlor songs 
* ingeb.org
Harry Von Tilzer

**Harry Von Tilzer** (8. jul 1872 - 10. januar 1946) je bio popularni američki kompozitor iz doba Tin Pan Alleya. Rodio se kao **Aaron Gumbinsky**, prema nekim izvorima se rodio u Detroitu, a prema nekim u Goshenu u Indiani. Kada je imao 14 godina, pobjegao je iz kuće kako bi se priključio putujućem cirkusu; uzeo je ime **Harry Gumm** i ubrzo se pokazao talentiranim pijanistom, koji je također komponirao muzičke točke za cirkus. Kasnije je promijenio ime u Harry Von Tilzer, uzevši djevojačko ime majke i dodavši mu njemački aristokratski prefiks *Von*. Nastupao je po vodviljima, često prodajući pjesme za 1 do 2 $. Kada je jedna od njih "My Old New Hampshire Home" izdavaču prodana za 15 $, a potom izdana u dva miliona štampanih partitura, Harry Von Tilzer je odlučio postati profesionalnim kompozitorom te je postao partner u novoosnovanoj izdavačkoj kući Shapiro Bernstein Publishing Company. Godine 1900. je napisao *[[A Bird in a Gilded Cage]]*, koja je postala jednim od najvećih hitova svog doba. Godine 1902. je osnovao vlastitu izdavačku kuću, kojoj se priključio njegov brat Albert Von Tilzer.

Među njegove ostale hitove spadaju "Cubanola Glide", "Wait 'Til The Sun Shines Nellie", "Old King Tut", "All Alone", "Mariutch", "The Ragtime Goblin Man," "I Love My Wife, But Oh You Kid!", "They Always Pick On Me", "I Want A Girl (Just Like The Girl That Married Dear Old Dad)", *[[And The Green Grass Grew All Around]]* i dr.

## Reference

## Vanjske veze
* Harry Von Tilzer at the Internet Broadway Database
* Sheet music for his song "Under the Anheuser Bush" from the collection of the San Francisco Public Library
* Harry Von Tilzer songs at Cylinder Preservation and Digitization Project - Enter *Harry Von Tilzer* in Keyword Search window.
*
NGC 1073

**NCC 1073** je spiralna galaksija u zviježđu Kita. Vjerojatno ima H II jezgru.

## Reference

## Vanjske veze
NGC 1090

**NGC 1090** je prečkasta spiralna galaksija sa unutrašnjim pseudo-prstenom vrlo slabog sjaja.

U galaksiji su dosada uočene dvije supernove – 1962. i 1971. godine.

NGC 1090 nije dio nijedne grupe galaksija, iako se na nebu nalazi u blizini galaktika NGC 1087, M-77 (NGC 1068), NGC 1055, NGC 1073 i 5 drugih malih nepravilnih galaksija.

Prema izmjerenom crvenom pomaku, uz hubbleovu konstantu od ~70&nbsp;km/s po Mpc, udaljenost galaktika bi bila oko 39  Mly, a promjer oko 45 kly.

## Reference
Won't You Come Home Bill Bailey

"**(Won't You Come Home) Bill Bailey**", originalno nazvana **"Bill Bailey, Won't You Please Come Home?"** je popularna američka pjesma izdana 1902. godine. Danas se često za nju koristi i skraćeni naziv "**Bill Bailey**".

Muziku i tekst je napisao pijanist Hughie Cannon kada je imao 16 godina, ali je izdana tek 1902. Često se smatra pretečom ili početkom bluesa u američkoj zabavnoj muzici. Danas je često izvode jazz i Dixieland bendovi kao dio svog standardnog repertoara. Tokom kasnijih decenija su je obrađivali razni poznati izvođači kao Louis Armstrong, Patsy Cline, Bobby Darin, Aretha Franklin, Ella Fitzgerald, Jimmy Durante, Harry Connick Jr, Renee Olstead, Michael Bublé i Sam Cooke.

## Vanjske veze
* Parlor Songs
* tekst
* Tradicionalni aranžman ("Historic American Sheet Music")
Hughie Cannon

**Hughie Cannon** (Detroit, 11. maj 1877 - Toledo, 22. septembar 1912) bio je američki kompozitor i tekstopisac iz doba Tin Pan Alleya. Njegova najpoznatija i najpopularnija pjesma je *[[Won't You Come Home Bill Bailey]]* iz 1902. koja se smatra jednom od prvih koja je uvela elemente jazza u američku zabavnu muziku. Iako je napisao još nekoliko hitova, umro je potpuno siromašan od ciroze jetre; neposredno pred smrt je dao intervju u kome je svoje siromaštvo pripisao alkoholizmu.

## Vanjske veze
* Lyrics to the song 
* Biografija na Internet Broadway Database
Harry Williams (tekstopisac)

**Harry Hiram Williams** (23. august 1879 &ndash; 15 maj 1922) bio je američki kompozitor, tekstopisac i muzički izdavač iz doba Tin Pan Alleya. Karijeru je započeo 1903. a njegovo najpoznatije djelo je popularna pjesma* [[In the Shade of the Old Apple Tree]]* iz 1905. Pored toga je surađivao sa filmskim pionirom Mackom Sennetom na scenarijima za komedije Keystone Studiosa.

## Vanjske veze
* [discogs.com/artist](http://www.discogs.com/artist/Harry+Williams+(2))
Egbert Van Alstyne

**Egbert Anson Van Alstyne** (Marengo, 4. mart 1878 - 9. jul 1951) bio je američki pijanist i kompozitor, poznat kao autor nekoliko popularnih ragtime pjesama na početku 20. vijeka. Na početku karijere je nastupao u vodviljima, da bi potom došao u New York i zaposlio se kao *[[song-plugger]]* u prodavaonicama partitura. Kasnije je zajedno sa tekstopiscem Harryjem Williamsom započeo suradnju koja će rezultirati sa popularnom pjesmom* [[In the Shade of the Old Apple Tree]]* 1905. Van Alstyne je također napisao i *[[I'm Afraid to Come Home in the Dark]]*, a zajedno sa Tonyjem Jacksonom i *[[Pretty Baby (pjesma)|Pretty Baby]]*.

## Vanjske veze
* biography on rag-time.com
Paul Lincke

**Carl Emil Paul Lincke** (Berlin, 7. novembar 1866 - Hahnenklee, 3. septembar 1946) je bio njemački kompozitor i dirigent koji uživa reputaciju *[[opereta|oca berlinske operete]]*. Njegova koračnica *Berliner Luft* (sh. Berlinski zrak) se drži neslužbenom himnon Berlina.

*[[Das Glühwürmchen]]*, arija iz njegove operete *Lizistrata*, je pod naslovom *The Glow-Worm* postala jednom od najpopularnijih evergrina u SAD.

Mlađoj publici je poznat i po svadbenom maršu koji izvodi orkestar *[[RMS Titanic]]* u istoimenom filmu iz 1997.

## Operete (izbor)
* Venus auf Erden (1897)
* Gospa Luna (1899)
* Im Reiche des Indra (1899)
* Lizistrata (1902)
* Casanova (1913)
* Ein Liebestraum (1940)

## Vanjske veze

* http://www.youtube.com/watch?v=mu13dTdnuh0 *Berlinski zrak* u izvedbi Berlinskih filharmoničara zajedno sa Placidom Domingom
Das Glühwürmchen

***Das Glühwürmchen*** (na njemačkom "krijesnica") je arija iz operete *[[Lysistrata (opereta)|Lysistrata]]* njemačkog kompozitora Paula Linckea, a za koju je tekst napisao Heinz Bolten-Backers. 1905. je objavljena u SAD u prijevodu Lille Cayley Robinson pod naslovom ***The Glow Worm***. Otada je često obrađivana od strane niza istaknutih izvođača među kojima su najveći uspjeh 1950-ih imali *[[Mills Brothers]]*.

## Vanjske veze
*
The Man Who Broke the Bank at Monte Carlo

***The Man Who Broke the Bank at Monte Carlo*** je popularna britanska pjesma koju je 1892. napisao Fred Gilbert. Inspiraciju za naslov (srpskohrvatski: "Čovjek koji je iscijedio/pobijedio kockarnicu u Monte Carlu") i tekst je bio događaj u Monte Carlu 1891. godine, kada je profesionalni kockar i varalica Charles Wells uspio u tamošnjem kazinu osvojiti čak milion franaka. Pjesmu je u tadašnjim britanskim music hallovima popularizirao britanski komičar Charles Coborn učinivši je standardnim dijelom svog repertoara, te se često pjevala sve do 1940-ih.

Spominje se u romanu *[[The Magnificent Ambersons]]* Bootha Tarkingtona te ju je Orson Wells iskoristio za filmsku adaptaciju 1942. godine. Mnogo je poznatije je njeno korištenje u filmu *[[Lawrence od Arabije (1961 film)|Lawrence od Arabije]]* kada je naslovni junak pjeva kako bi mogao čuti jeku u pustinjskom klancu.

Fraza "čovjek koji je iscijedio banku/kockarnicu" se zadržala u popularnoj kulturi, pa se tako u britanskoj javnosti za Georgea Sorosa koristi izraz *čovjek koji je iscijedio [[Banka Engleske|Banku Engleske]]* () kako bi se opisale njegove burzovne špekulacije 1992. koje su dovele do Crne srijede, odnosno naglog kolapsa britanske funte i njenog izlaska iz Evropskog mehanizma tečajnih stopa.
Shine On, Harvest Moon

***Shine On, Harvest Moon*** je popularna američka pjesma iz 1909. za koju je muziku komponirao Jack Norworth, a tekst njegova supruga Nora Bayes. Tekst govori o mladiću koga djevojka prilikom izlaska želi napustiti jer se boji mraka, pa on moli Mjesec da pruži svjetlosti. Napravljena je za brodvejsku muzičku reviju Ziegfeld Follies. Ubrzo nakon toga je stekla veliku popularnost, te su je u kasnijim decenijama izvodili brojni izvođači.

Popularnost pjesme se posebno odrazila na Hollywood, koji ju je često koristio u svojim filmovima. Poznati animator Dave Fleischer je po njoj 1932. napravio istoimeni film. Godine 1939. su je Laurel i Hardy (Stanlio i Olio) otpjevali u svom filmu *[[Flying Deuces|Leteći vragolani]]*, a 1944. je poslužila za naslov biografskog filma posvećenog Norworthu i Bayes. Osmogodišnja Britney Spears je izvodila istu pjesmu u TV-seriji *[[Mickey Mouse Club]]*.

U britanskoj popularnoj kulturi se često koristi za muzička referenca za prijeratni period. Kao primjeri se mogu navesti BBC-jeva TV-serija *[[Pennies from Heaven (TV serija)|Pennies from Heaven]]* iz 1978. godine, ITV-ova TV-serija *[[Shine on Harvey Moon]]* iz 1982. godine, te popularni sitcom *[[Allo allo]]* u čijoj su je epizodi *Swan Song* (sezona 8) u duetu izveli Kirsten Cooke (kao Michelle Dubois) i Arthur Bostrom (kao Officer Crabtree), te Carmen Silvera kao Madame Edith u odjavnoj špici.

## Reference